gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6501, del 13-04-2011 (2011/3656)

Notificació de la sentència dictada en el judici verbal número 803/2009.
------------------------------------------------------------------------

### Dades del document

Número de DOGV
:   6501

Data del DOGV
:   13-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3656


Organisme emissor
:   Jutjat d'Instrucció Número 1 d'Orihuela

Tipus de document
:   Edicte

Notificació de la sentència dictada en el judici verbal número 803/2009. [2011/3656]  
Judici verbal 000803/2009  
De: Comunitat de Propietaris Conjunt Residencial Royal Park.  
Procuradora: Araceli Devesa Partera.  
Contra: James Carr.  
Procurador/a: -  
En aquest procediment de judici verbal seguit a instàncies de la Comunitat de Propietaris Conjunt Residencial Royal Park, contra James Carr, s'ha dictat la sentència de 24 de febrer de 2011, que, literalment, és com segueix:  
«Dispositiva  
Estime íntegrament la demanda presentada per la procuradora senyora Devesa Partera, en nom i representació de Comunitat de Propietaris Conjunt Residencial Royal Park, contra James Carr; en conseqüència, condemne James Carr a pagar a la demandant la quantitat de mil dos-cents noranta-quatre euros i vint cèntims i interessos legals des de la interposició de la demanda fins a la data del pagament efectuat, i a les costes d'aquest procediment.  
  
Mode d'impugnació: mitjançant un recurs d'apel·lació davant de l'Audiència Provincial d'Alacant (article 455 LECn). El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn). Així mateix, caldrà acreditar haver consignat com a dipòsit la quantitat de 50,00 euros en el compte de consignacions d'aquest Jutjat; sense aquest requisit no s'admetrà a tràmit el recurs interposat (disposició addicional 15a de la Llei Orgànica 6/1985 del Poder Judicial, redactada de conformitat amb el que estableix l'apartat 19 de l'article 1 de la Llei Orgànica 1/2009).  
Així mateix, si és el demandat condemnat el que interposa un recurs, ha d'acreditar que ha complit els requisits de l'article 449.4 de la Llei d'Enjudiciament Civil.  
Aquesta és la sentència, que pronuncie, mane i firme».  
I atés que el demandat esmentat, James Carr, es troba en parador desconegut, expedisc aquest edicte a fi que valga de notificació de forma deguda.  
  
Orihuela, 24 de febrer de 2011.- El secretari judicial: José de la Mata Amaya.
Diari Oficial de la Generalitat Valenciana


Sumari del DOGV 6463, del 18-02-2011 (2011/1827)

Notificació d'admissió a tràmit de l'expedient DIC-10/0004.
-----------------------------------------------------------

### Dades del document

Número de DOGV
:   6463

Data del DOGV
:   18-02-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/1827


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació d'admissió a tràmit de l'expedient DIC-10/0004. [2011/1827]  
Pel fet de desconéixer el domicili per a efectuar la notificació adreçada a Desiderio Alcaraz Soler, d'acord amb el que preveu l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú, se li dóna audiència expressa mitjançant aquest edicte.  
Acte que es notifica: admissió a tràmit de l'expedient DIC-10/0004.  
Expedient DIC-10/0004. Declaració d'interés comunitari per a una instal·lació d'energia solar, fase II, connectada a xarxa, al polígon 3, parcel·les 74, 77, 78, 91, 219, 220, 221 i 222 del terme municipal d'Alacant, a instàncies d'Hellín Solar, SL.  
S'ha admés a tràmit l'expedient més amunt detallat i, atés que hi consteu com a veí limítrof de la parcel·la en què es pretén realitzar l'esmentada instal·lació, d'acord amb els articles 37 de la Llei 10/2004, sobre Sòl No Urbanitzable i l'article 459.c del Reglament d'Ordenació i Gestió Territorial i Urbanística, aprovat pel Decret 67/2006 del Consell, us comuniquem que l'expedient es troba al Servei Territorial d'Urbanisme d'Alacant, siti a l'avinguda d'Aguilera, número 1, cinquena planta, d'Alacant, perquè pugueu al·legar, reclamar o suggerir el que considereu oportú en el termini de 20 dies hàbils.  
Aquesta comunicació es verifica per edictes de conformitat amb el que estableix l'article 59 de la Llei 30/1992, de Règim Jurídic de les Administracions Públiques i del Procediment Administratiu Comú.  
L'horari d'atenció al públic és el següent: matins, dies hàbils de 09.00 a 14.00 hores.  
Alacant, 27 de gener de 2011.- El director general d'Urbanisme: Juan Manuel Giner Corell.
Diari Oficial de la Generalitat Valenciana


Sumari del DOGV 6669, del 13-12-2011 (2011/12928)

RESOLUCIÓ de 30 de novembre de 2011, de la Subsecretaria de la Conselleria d'Educació, Formació i Ocupació, per la qual cita a termini els interessats en el procediment abreviat 331/2011 a comparéixer en la via jurisdiccional.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6669

Data del DOGV
:   13-12-2011

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2011/12367


Data del document
:   30-11-2011

Organisme emissor
:   Conselleria d'Educació, Formació i Ocupació

Tipus de document
:   Resolució

RESOLUCIÓ de 30 de novembre de 2011, de la Subsecretaria de la Conselleria d'Educació, Formació i Ocupació, per la qual cita a termini els interessats en el procediment abreviat 331/2011 a comparéixer en la via jurisdiccional. [2011/12407]  
El Jutjat Contenciós Administratiu número 10 de València ha reclamat a esta unitat administrativa l'expedient referit al procediment que es descriu.  
Recurrents: Rafael Félix Rodríguez Marzo.  
Interessats: els participants en la convocatòria de data 23 de novembre de 2010, de borsa de treball en el cos de professors de Música i Arts Escèniques, especialitat Teoria Teatral, per a atendre vacants o substitucions en centres públics de la Comunitat Valenciana durant el curs 2010-2011.   
  
Descripció: recurs contenciós administratiu interposat contra la Resolució del director general de Personal de la Conselleria d'Educació, de data 23 de març de 2011, que desestima el recurs de reposició interposat contra la Resolució del director general de Personal, de data 20 de gener de 2011, per la qual es publica la llista definitiva d'integrants de la borsa de treball de professors de Música i Arts Escèniques de l'especialitat Teoria Teatral.  
  
Referència del tribunal: procediment abreviat número 000331/2011.  
  
D'acord amb el que preveu l'article 49 de la Llei Reguladora de la Jurisdicció Contenciosa Administrativa, s'acorda remetre, al jutjat, l'expedient de referència i citar els interessats en els procediments descrits, a fi que puguen comparéixer en la via jurisdiccional en el termini de nou dies, si ho consideren convenient, per mitjà d'un escrit en la forma deguda, dirigit al Jutjat Contenciós Administratiu número 10 de València. Es fa constar, no obstant això, que la Generalitat, representada pels advocats de l'Advocacia General, compareix en estos recursos en defensa del manteniment de l'acte recorregut.  
  
València, 30 de novembre de 2011.- El subsecretari: Jesús Marí Farinós.
Diari Oficial de la Generalitat Valenciana


Sumari del DOGV 6603, del 07-09-2011 (2011/9150)

Informació pública de la sol·licitud d'autorització ambiental integrada amb avaluació d'impacte ambiental inclosa, per a un centre recreatiu de kàrting, a la Pobla de Vallbona.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   6603

Data del DOGV
:   07-09-2011

Secció del DOGV
:   V. ANUNCIS - C) ALTRES ASSUMPTES

Número del document
:   2011/9150


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació pública de la sol·licitud d'autorització ambiental integrada amb avaluació d'impacte ambiental inclosa, per a un centre recreatiu de kàrting, a la Pobla de Vallbona. [2011/9150]  
De conformitat amb el que estableixen l'article 27 del Decret 127/2006 (DOGV 20.09.2006), el qual desenvolupa la Llei 2/2006, de 5 de maig, de prevenció de la contaminació i qualitat ambiental, i l'article 3 del Reial decret legislatiu 1/2008, d'11 de gener, pel qual s'aprova el Text refós de la llei d'avaluació d'impacte ambiental de projectes, se sotmet a informació pública l'expedient número AAIII/2010/10/46, seguit a instància de Danjoscar Karting, SL, amb CIF D28253034, i domicili social a la carretera de Vilamarxant, 120 - 25, de Riba-roja de Túria (València), que té com a objecte l'atorgament de l'autorització ambiental integrada per a un centre recreatiu de kàrting.  
  
- Peticionari: Danjoscar Karting, SL  
- Emplaçament: carrer de Viena, parcel·les 21 i 22, polígon Mas de Tous, del terme municipal de la Pobla de Vallbona  
- Projecte: centre recreatiu de kàrting  
La qual cosa es posa en general coneixement perquè en el termini de 30 dies hàbils a partir de l'endemà a la publicació d'aquest anunci en el Diari Oficial de la Comunitat Valenciana, les corporacions i els particulars interessats presenten les al·legacions que estimen convenients.  
  
Durant aquest termini les persones interessades poden examinar el projecte presentat en les dependències de la Unitat de Control Integrat de la Contaminació del Servei Territorial de Medi Ambient de la Conselleria d'Infraestructures, Territori i Medi Ambient, Edifici Trade Center, oficina 409, carrer del Professor Beltran Bàguena, 4, de València i a l'Ajuntament de la Pobla de Vallbona, on estarà exposat en hores d'atenció al públic (de 9.00 a 14.00 h).  
  
València, 20 de juliol de 2011.- El director territorial: Vicente Collado Capilla.
Diari Oficial de la Generalitat Valenciana


Sumari del DOGV 6635, del 21-10-2011 (2011/10185)

Notificació de la sentència dictada en el procediment ordinari número 740/2007.
-------------------------------------------------------------------------------

### Dades del document

Número de DOGV
:   6635

Data del DOGV
:   21-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/10184


Organisme emissor
:   Jutjat de Primera Instància i Instrucció Número 2 de Nules

Tipus de document
:   Edicte

Notificació de la sentència dictada en el procediment ordinari número 740/2007. [2011/10342]  
Procediment ordinari 000740/2007  
De: Banco Mais, SA.  
Procurador: Miguel Tena Riera.  
Contra: Santiago Martínez Espinosa.  
Procurador/a: -  
En aquest procediment ordinari 740/2007 seguit a instàncies de Banco Mais, SA, contra Santiago Martínez Espinosa, s'ha dictat la sentència que, literalment, és com segueix:  
«Sentència  
Nules, 30 de setembre de 2009  
Tomasa Olivas Rubio, jutgessa del Jutjat de Primera Instància i Instrucció número 2 de Nules, he vist aquestes actuacions de judici ordinari, seguides davant d'aquest Jutjat amb el número 740 de l'any 2007, a instàncies de la mercantil Banco Mais, SA, representada pel procurador Miguel Tena Riera i assistit de la lletrada Isabel Segarra Tarancón, contra Santiago Martínez Espinosa, en rebel·lia en aquest procediment.  
Dispositiva  
Estime la demanda formulada pel procurador Miguel Tena Riera, en nom i representació de la mercantil Banco Mais, SA, i condemne el demandat Santiago Martínez Espinosa, a pagar a l'actora la quantitat d'onze mil sis euros i vint-i-un cèntims (11.006,21 euros), més els interessos legals que es produïsquen des de la interpel·lació judicial, amb la imposició expressa de costes.  
Porteu l'original d'aquesta sentència al seu llibre corresponent, i deixeu-ne una testimoniança unida a les actuacions.  
Notifiqueu aquesta resolució a les parts, i feu-los saber que aquesta resolució no és ferma i que contra aquesta s'hi pot interposar un recurs d'apel·lació, davant d'aquest Jutjat, dins del termini de cinc dies següents al de la notificació.  
Així ho dispose, mane i firme».  
Publicació. La sentència anterior va ser llegida i publicada pel jutge que la subscriu, mentre celebrava audiència pública en el dia de la seua data. En done fe.  
I atés que el demandat esmentat, Santiago Martínez Espinosa, es troba en parador desconegut, s'expedeix aquest edicte a fi que valga de notificació de forma deguda.  
  
Nules, 23 de setembre de 2011.- El secretari judicial: Eugenio Martín Sánchez.
Diari Oficial de la Generalitat Valenciana


Sumari del DOGV 6538, del 08-06-2011 (2011/6492)

RESOLUCIÓ de 27 d'abril de 2011, del director general de Recursos Humans, per la qual nomena els aspirants aprovats en el concurs oposició per a la provisió de vacants de facultatius especialistes de departament en l'especialitat d'Oncologia Radioterapèutica d'institucions sanitàries de l'Agència Valenciana de Salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6538

Data del DOGV
:   08-06-2011

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2011/6492


Data del document
:   27-04-2011

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 27 d'abril de 2011, del director general de Recursos Humans, per la qual nomena els aspirants aprovats en el concurs oposició per a la provisió de vacants de facultatius especialistes de departament en l'especialitat d'Oncologia Radioterapèutica d'institucions sanitàries de l'Agència Valenciana de Salut.  
  
  
 [2011/6492]  
D'acord amb la base 7 de la Resolució d'11 de març de 2009, per la qual es convoca un concurs oposició per a la provisió de vacants de facultatius especialistes de departament en l'especialitat d'Oncologia Radioterapèutica d'institucions sanitàries dependents de l'Agència Valenciana de Salut (DOCV núm. 6005, d'04.05.2009).  
Fent ús de la competència delegada per l'article 1.3.3. de la Resolució de 19 de febrer de 2009, del director gerent de l'Agència Valenciana de Salut, per la qual es publica la delegació de competències en matèria de gestió de personal de l'Agència Valenciana de Salut, esta Direcció General de Recursos Humans resol nomenar personal estatutari fix els aspirants aprovats en el concurs oposició per a la provisió de vacants de facultatius especialistes de departament en l'especialitat d'Oncologia Radioterapèutica d'institucions sanitàries de l'Agència Valenciana de Salut, convocat per resolució d'11 de març de 2009 (DOCV núm. 6005, de 04.05.2009), en la categoria esmentada i en els centres que figuren en l'annex.  
El termini de presa de possessió serà d'un mes comptat a partir del dia següent al de la publicació de la present resolució en el Diari Oficial de la Comunitat Valenciana. Perdran els drets derivats de la seua participació en el procés selectiu els que, transcorregut tal termini, no s'hagen incorporat a la seua destinació, excepte causa de força major o impossibilitat apreciada, amb audiència prèvia de l'interessat, mitjançant una resolució motivada del director general de Recursos Humans.  
Contra la present resolució es pot interposar els recursos especificats en la base 8 de la convocatòria.  
  
València, 27 d'abril de 2011.- El director general de Recursos Humans: José Cano Pascual.  
  
  
ANNEX  
  

Diari Oficial de la Generalitat Valenciana


Sumari del DOGV 6510, del 29-04-2011 (2011/4751)

RESOLUCIÓ de 8 d'abril de 2011, del director general de Farmàcia i Productes Sanitaris, per la qual admet a tràmit la sol·licitud formulada per l'Ajuntament de Torrechiva per a l'autorització d'una farmaciola permanent en el municipi de Torrechiva.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6510

Data del DOGV
:   29-04-2011

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2011/4751


Data del document
:   08-04-2011

Organisme emissor
:   Conselleria de Sanitat

Tipus de document
:   Resolució

Descriptors 

:   * Torrechiva
    * farmacologia

RESOLUCIÓ de 8 d'abril de 2011, del director general de Farmàcia i Productes Sanitaris, per la qual admet a tràmit la sol·licitud formulada per l'Ajuntament de Torrechiva per a l'autorització d'una farmaciola permanent en el municipi de Torrechiva. [2011/4751]  
Vista la sol·licitud formulada per l'Ajuntament de Torrechiva, per a l'autorització d'una farmaciola permanent en el municipi de Torrechiva.  
Atés que en este nucli de població hi ha 105 habitants empadronats y 145 habitatges de segona residència.  
Atés que es complix el que preveu l'article 1 de l'Orde d'1 de juny de 2000, de la Conselleria de Sanitat, per la qual regula les farmacioles farmacèutiques de la Comunitat Valenciana, i d'acord amb el que establix l'article 6, resolc admetre a tràmit la sol·licitud amb les indicacions següents:  
- L'Ajuntament de Torrechiva disposa d'un local per a la ubicació de la farmaciola al carrer de l'Esglèsia, número 8.  
- El mínim d'assistència és de 10 hores setmanals d'atenció al públic.  
Els farmacèutics titulars d'una oficina de farmàcia oberta al públic en la zona farmacèutica número 16 interessats en l'adjudicació de la farmaciola han de presentar, en el termini màxim d'un mes comptador a partir de l'endemà d'esta publicació, la instància, segons el model que establix l'annex de l'Orde d'1 de juny de 2000, de la Conselleria de Sanitat, acompanyada de la documentació prevista en l'article 6.2.  
  
La presentació de sol·licituds es pot fer en el Registre General de la Conselleria de Sanitat, carrer Misser Mascó, número 31, de València, o de qualsevol de les maneres que establix l'article 38.4 de la Llei 30/1992, de Règim Jurídic de les Administracions Publiques i del Procediment Administratiu Comú, modificat per la Llei 4/1999, de 13 de gener.  
  
València, 8 d'abril de 2011.- El director general de Farmàcia i Productes Sanitaris: José E. Clérigues Belloch.
Diari Oficial de la Generalitat Valenciana


Sumari del DOGV 6623, del 05-10-2011 (2011/9663)

Notificació de la sentència dictada en el judici ordinari número 1077/2010.
---------------------------------------------------------------------------

### Dades del document

Número de DOGV
:   6623

Data del DOGV
:   05-10-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/9663


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el judici ordinari número 1077/2010. [2011/9663]  
Procediment ordinari 001077/2010  
De: Delfín Alcocer Monteagudo i Rosa García Llopis.  
Procuradora: M.ª Asunción García de la Cuadra Rubio.  
Contra: Construcciones Soldevilla, SA.  
Procurador/a: -  
En aquest procediment ordinari seguit a instàncies de Delfín Alcocer Monteagudo i Rosa García Llopis contra Construcciones Soldevilla, SA, s'ha dictat la sentència, que té l'encapçalament i part dispositiva com segueix:  
«Jutjat de Primera Instància número 5 de València  
Procediment: assumpte civil 1077/2010-J  
Sentència número 138  
Magistrat jutge Juan Francisco Guerra Mora.  
Lloc: València.  
Data: 5 de juliol de 2011.  
Part demandant: Delfín Alcocer Monteagudo i Rosa García Llopis.  
  
Advocada: María del Mar Domingo Aguilar.  
Procuradora: Asunción García de la Cuadra.  
Part demandada: Construcciones Soldevilla, SA.  
Advocat: -  
Procurador: -  
Objecte del judici: ordinaris.  
  
Dispositiva  
Estime la demanda formulada per la procuradora Asunsión García de la Cuadra en representació de Rosa García Llopis i Delfín Alcocer Monteagudo, contra Construcciones Soldevilla, SA, i declare la titularitat de l'habitatge siti al carrer Pintor Maella número 25, porta 4 de València a favor dels actors. A la vegada que es disposa la inscripció del domini declarat en el registre de la propietat, amb el caràcter de bé de la societat de guanys. Tot això fent imposició expressa de les costes a Construcciones Soldevilla, SA.  
Mode d'impugnació: Notifiqueu aquesta resolució a les parts i feu-los saber que no és ferma i que s'hi pot interposar un recurs d'apel·lació, que cal preparar dins del termini de cinc dies des que es notifique, amb la presentació davant d'aquest Jutjat d'un escrit on s'esmente la resolució impugnada i on es manifeste la voluntat de recórrer-hi, i amb la indicació dels pronunciaments que s'impugnen. El recurs no s'admetrà si en preparar-lo la part no acredita haver consignat a l'entitat Banesto i en el compte de dipòsits i consignacions obert a nom d'aquest Jutjat, amb referència a aquest procediment, la quantitat de cinquanta (50) euros, en concepte de dipòsit per a recórrer, de conformitat amb la disposició addicional quinzena de la Llei Orgànica del Poder Judicial (introduïda per la LO 1/2009, de 3 de novembre).  
  
Aquesta és la sentència, que pronuncie, mane i firme».  
I atés que el demandat esmentat, Construcciones Soldevilla, SA, en parador desconegut, s'expedeix aquest edicte a fi que valga de notificació de forma deguda.  
  
València, 21 de juliol de 2011.- La secretària judicial: Francisca Tomás Llavador.